jkorsvik/nowiki_second_scrape_merged huggingface dataset:
Klaus Siebert

Klaus Siebert (født 29. april 1955 i Schlettau, død 24. april 2016 i Altenberg) var en tysk skiskytter.
Under VM 1979 i Ruhpolding vant Siebert verdensmesterskapet på 20 km. Han ble verdensmester i stafett med DDRs lag i 1978, og tok han olympisk sølvmedalje i stafetten i OL 1980 i Lake Placid.
I 1979 vant han verdenscupen sammenlagt. Han har også andre- og tredjeplass sammenlagt.
Etter at han la opp som aktiv skiskytter, Siebert arbeidet som trener. Han trente i mange år Ricco Groß, før han i 2004 ble skytetrener for det østerrikske landslaget. I juli 2006 signerte han en toårig kontrakt som hovedtrener for det kinesiske landslaget.


== Referanser ==


== Eksterne lenker ==
(de) Klaus Siebert – Munzinger Sportsarchiv 
(en) Klaus Siebert – Olympedia 
(en) Klaus Siebert – Sports-Reference (OL-resultater – arkivert) 
(en) Klaus Siebert – IBU
David Moyes

David William Moyes (født 25. april 1963 i Glasgow,  Skottland) er en skotsk fotballtrener og tidligere fotballspiller som er manager for West Ham United FC.Han har vært manager for klubbene Preston, Everton, Manchester United, spanske Real Sociedad og Sunderland AFC.


== Spillerkarriere ==
Moyes begynte sin karriere som fotballspiller i skotske Celtic fra 1980 til 1983. Etter syv år i England i klubbene Cambridge United, Bristol City og Shrewsbury Town, gikk turen tilbake til Skottland og Dunfermline Athletic og senere til Hamilton Academical. Moyes avsluttet spillerkarrieren i Preston North End i 1998.


== Managerkarriere ==


=== Preston ===
David Moyes ble ansatt som manager for Preston North End i januar 1998. Han fortsatte som manager for klubben fram til mars 2002, da han ble hentet til Everton.


=== Everton ===
Moyes tok over som manager for Everton etter Walter Smith 14. mars 2002. I løpet av sine elleve år som manager for Everton, ble han kåret til månedens manager ti ganger. Bare Alex Ferguson (27) og Arsène Wenger (12) har vunnet prisen flere ganger.


=== Manchester United ===
9. mai 2013 ble det offentliggjort at Moyes skulle ta over som manager for Manchester United fra 1. juli 2013. Alex Ferguson offentliggjorde sin avgang dagen før, og styret i klubben fulgte Fergusons anbefaling om å ansette Moyes som ny manager. Moyes skrev under en 6-årskontrakt med Manchester United. Tiden i United var svært vanskelig for Moyes. Laget røk ut av FA-cupen med en gang, og det misset finaleplassen i Capital One cup etter et pinlig tap mot Sunderland. I ligaen gikk det aller verst - han forlot laget på 7.-plass. I Champions League gikk det langt bedre, og laget røk ut mot regjerende mester Bayern München. I overgangsvinduet sommeren 2013 kjøpte Moyes kun Marouane Fellaini. Moyes fikk sparken 22. april 2014.


=== West Ham ===
7. november 2017 ble han ansatt som ny manger for West Ham United FC.


== Meritter ==


=== Spiller ===
Celtic

Premier Division (1): 1981–82Bristol City

Associate Members' Cup (1): 1986Preston North End

Football League Two (1): 1995–96


=== Manager ===
Preston North End

Football League One (1): 1999–2000Manchester United

FA Community Shield (1): 2013Individuelle

LMA Manager of the Year (3): 2002–03, 2004–05, 2008–09
Premier League Manager of the Month (10): november 2002, september 2004, januar 2006, februar 2008, februar 2009, januar 2010, mars 2010, oktober 2010, september 2012, mars 2013


== Referanser ==


== Eksterne lenker ==
(de) David Moyes – Munzinger Sportsarchiv 
(en) David Moyes – Transfermarkt 
(en) David Moyes – Transfermarkt (manager) 
(en) David Moyes – WorldFootball.net 
(en) David Moyes – Soccerbase.com 
(en) David Moyes – Soccerbase.com (manager) 
(en) David Moyes – FootballDatabase.eu 
(en) David Moyes – PlaymakerStats.com 
(en) David Moyes – PlaymakerStats.com (manager) 
(en) David Moyes' profil som manager på LeagueManagers.com
Trisomi

Trisomi er en genetisk mutasjon som gir ett ekstra kromosom til det normale kromosomparet. Dette ekstra arvematerialet er opphav til varierende grad av fysisk og psykisk funksjonshemming. Hvis ett ekstra kromosom er knyttet til kromosompar 21, gir dette altså tre versjoner av dette kromosomet, derav navnet trisomi 21, også kjent som Downs syndrom.


== Trisomi hos mennesker ==
Trisomi kan oppstå ved alle kromosomer. De fleste trisomier, som ved andre mutasjoner i arvematerialet, gir distinkte og alvorlige medfødte misdannelser. Et stort antall trisomier resulterer i spontanabort. De mest vanlige trisomier som overlever svangerskapet hos mennesker er:

Trisomi 21 (Downs syndrom)
Trisomi 18 (Edwards syndrom)
Trisomi 13 (Patau syndrom)
Trisomi 9
Trisomi 8 (Warkany syndrom)Trisomi 16 er den mest vanlige trisomi hos mennesker, og oppstår i mer enn 1 % av graviditeter. Denne tilstanden fører derimot vanligvis til spontanabort i første trimester.


== Eksterne lenker ==
Aneuploidy Testing
Aneuploidy FAQ
Genetics of Aneuploids
Aneuploidy: Trisomy and Monosomy
ALDI

ALDI er en dagligvarekjede opprinnelig fra Tyskland. Den er egentlig to separate selskaper, Aldi Nord og Aldi Sør, men er vanligvis beskrevet som én. Selskapets navn står for Albrecht-Discount, hvor den første delen er grunnleggernes etternavn. Historisk sett blir ALDI omtalt som Tysklands første «ekte» lavpriskjede. I 2008 besto kjeden av over 7 500 butikker med et begrenset utvalg til lave priser i 16 land med global omsetning på 29,3 milliarder euro (234,4 milliarder NOK). Navnet ALDI blir ikke brukt på alle kjedens butikker; i Østerrike og Slovenia er kjeden kjent som Hofer.


== Historie ==
Selskapet ble grunnlagt i 1948 av brødrene Karl og Theo Albrecht i Essen, Tyskland. Opprinnelig omfattet kjeden kun én, liten matbutikk. Albrecht-familien som eier Aldi Nord eier også den amerikanske dagligvarekjeden Trader Joe’s.


== ALDI på verdensmarkedet ==

Aldi Nord opererer  i:

Nordlige Tyskland
Belgia
Danmark
Frankrike
Luxembourg
Nederland
Polen
Portugal
Spania
USA (som Trader Joe's)Aldi Süd 
opererer i: 

Sørlige Tyskland
Australia (i Queensland, New South Wales, Victoria og ACT)
Italia
Irland
Kina
Ungarn
Slovenia (som Hofer)
Sveits (som  ALDI SUISSE)
Storbritannia
USA
Østerrike (som Hofer)


== Eksterne lenker ==
(en) Offisielt nettsted 
(en) ALDI – kategori av bilder, video eller lyd på Commons 
(en) ALDI – galleri av bilder, video eller lyd på Commons 
Aldi U.S.A.
Aldi Tyskland (med lenker til alle Aldis internasjonale sider)
Aldi Storbritannia
Aldi Nord Arkivert 8. oktober 2012 hos Wayback Machine.
Aldi Süd
Aldi Australia
Aldi Talk (på tysk)
Yahoo! – ALDI Gruppen selskapsprofil
Internasjonalt Aldi-arkiv
Innerst

En innerst (av mellomlavtysk insete, egentlig «innsitter»)var en person som leide et rom eller et hus hos andre og hadde egen husholdning. Som regel hadde vedkommende et yrke som f.eks. skomaker, snekker, skinnfellmaker etc. Begrepet «innerst» ble brukt i det norske bondesamfunnet fra midten av 1600-tallet til midten av 1800-tallet. En innerst kunne være velstående og tilhøre de øvre sosiale lag, men stort sett tilhørte han underklassen på landsbygda. Innersten var vanligvis enda mer underprivilegert enn husmannen. Betegnelsen ble brukt i Folketellingen i 1801 til dels i kombinasjon med andre kategorier som «fattig», «smed» eller «kårmann».

Schilbred definerer innerst som en losjerende med egen husholdning. Betegnelsen i Norge ble brukt om en person som leide husrom hos leilending eller husmann, men som har egen husholdning.  Betegnelsen ble brukt på landet. Schilbred siterer dansk ordbok fra 1833: «sidder til Huse, boer til Leie, enten hos en Gaardmand eller en Huusmand; en Indsidder». Innersten var en fri lønnsarbeider uten arbeidsplikt for husbonden. Innerster er omtalt i Christian Vs Norske Lov 3. bok, 21. kapittel «Om Tienistefolk paa Landet og i Kiøbstæderne, Inderster og Løsgængere».
4. Ingen ledig Karl, eller Inderste, som sider til Huse paa Landet, maa bortfæste sig til Bonde-Arbejd og Tieniste ringere, end heelt, eller halvt, Aar uden et halvt Aars Løns Forbrydelse.7. Inderster, være sig Karle, eller Qvinder, maa ikke af Gaard- eller Hus-Mænd til Værelse antagis under deris Fæstis Fortabelse, uden det dennem af Husbonden, eller hans Fuldmægtig, bevilgis, som om Indersters Forhold og Næring sig skal lade informere, saa det kand være Husbonden og Bonden uden Skade.

Tittelen har vært brukt i mer eller mindre negative bemerkninger helt frem til i dag, for eksempel i diverse bygdebøker. I boken om husmannsplasser i Asker fortelles det om husmenn som hadde «innerst i huset» og i noen tilfeller var innersten en uføre eller fattig person som utløste tilskudd fra myndighetene. I gårdshistorie for Åfjord og Jøssund nevnes mange innerster, i noen tilfeller familier med barn, ektepar («Ole med kone losjerer som innerst») eller innerst i egen familie («husbondens bror», «innerst hos faren», «fremdeles som innerst hos faren»). I boka om Grue fortelles det også om innerster for eksempel en som «er kalt husmann, men var helst innerst hos broren» og en kvinne som ble innerst på en annen gård da mannen døde.


== Referanser ==


== Eksterne lenker ==
Innerst SNL
Helena Suková

Helena Suková (født 23. februar 1965 i Praha i daværende Tsjekkoslovakia) er en tsjekkisk tidligere profesjonell tennisspiller.
Suková ble profesjonell tennisspiller i januar 1983 og var aktiv til 1998. Hun vant i løpet av sin tenniskarriere 10 single- og 73 doubleturneringer hvorav 14 Grand Slam-titler. Hun vant ingen Grand Slam-turnering i single men hun var i fire finaler. Hun var som best nummer 4 på rankingen som singlespiller og hun som nummer 1 i double. 
Hun har også vunnet to olympiske sølvmedaljer; i double sammen med Jana Novotná i 1988 og 1996. 


== OL-medaljer ==
OL 1988  Seoul - sølv i tennis (double damer, sammen med Jana Novotná).
OL 1996  Atlanta - sølv i tennis (double damer, sammen med Jana Novotná).


== Grand Slam-titler ==
 Australian Open:
Double kvinner 1990 (sammen med Jana Novotná)
Double kvinner 1992 (sammen med Arantxa Sánchez Vicario)
 French Open:
Double kvinner – 1990 (sammen med Jana Novotná)
Mixed double – 1991 (sammen med sin bror Cyril Suk III)
 Wimbledon:
Double kvinner – 1987 (sammen med Claudia Kohde-Kilsch)
Double kvinner – 1989 (sammen med Jana Novotná)
Double kvinner – 1990 (sammen med Jana Novotná)
Mixed-double – 1994 (sammen med Todd Woodbridge)
Double kvinner – 1996 (sammen med Martina Hingis)
Mixed-double – 1996 (sammen med sin bror Cyril Suk III)
Mixed-double – 1997 (sammen med sin bror Cyril Suk III)
 US Open:
Double kvinner – 1985 (sammen med Claudia Kohde-Kilsch)
Double kvinner – 1993 (sammen med Arantxa Sánchez Vicario)
Mixed-double – 1993 (sammen med Todd Woodbridge)


== Referanser ==


== Eksterne lenker ==
(en) Offisielt nettsted 
(en) Helena Suková – kategori av bilder, video eller lyd på Commons 
(de) Helena Suková – Munzinger Sportsarchiv 
(en) Helena Suková – Olympedia 
(en) Helena Suková – Sports-Reference (OL-resultater – arkivert) 
(cz) Helena Suková – Tsjekkias olympiske komité 
(en) Helena Suková – WTA Tennis 
(en) Helena Suková – ITF Tennis 
(en) Helena Suková – FedCup 
(en) Helena Suková – International Tennis Hall of Fame
Fylkesvei 4720

Fylkesvei 4720 går mellom Nesflaten og Bråtveit i Suldal kommune i Rogaland. Frem til 2019 hadde veien betegnelsen fylkesvei 691.


== Kommuner og knutepunkter ==

 SuldalNesflòtvegen 

Roalkvamvegen 

 Kilentunnelen (460 m)
RoalkvamBråtveitvegen 

 Flossånatunnelen (446 m) Baksmettunnelen (316 m)


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4720
(no) Statens vegvesen – trafikkmeldinger
Verdensborger av gemytt

Verdenborger av gemytt er en forestilling basert på Ibsens Peer Gynt som ble satt opp i Ibsenåret 2006 med Dennis Storhøi i hovedrollen. Den hadde premiere på Hurtigruten, men ble også spilt flere steder i Norge i løpet av året. I oktober ble det satt opp en konsertversjon i Central Park, New York som var en blanding av denne forestillingen og Peer Gynt-stemnet ved Gålåvatnet. Forestillingen var på turné i Norge i 2008.
Big Hits and Nasty Cuts

Big Hits and Nasty Cuts, The Best of Twisted Sister er et samlealbum av Twisted Sister som ble gitt ut i 1992.


== Sporliste ==
«We're Not Gonna Take It»
«I Wanna Rock»
«I Am (I'm Me)»
«The Price»
«You Can't Stop Rock'N'Roll»
«The Kids Are Back»
«Shoot 'Em Down»
«Under The Blade»
«I'll Never Grow Up, Now!»
«Be Chrool To Your Scuel»
«What You Don't Know Sure Can Hurt You» (Live Versjon)
«Destroyer» (Live Versjon)
«Tear It Loose» (Live Versjon)
«It's Only Rock'N'Roll» (Live Versjon)
«Let The Good Times Roll/Feel So Fine» (Live Versjon)


== Eksterne lenker ==
(en) Big Hits and Nasty Cuts på Discogs 
(en) Big Hits and Nasty Cuts på MusicBrainz 
(en) Big Hits and Nasty Cuts på AllMusic
Nesbøtunnelen

Nesbøtunnelen er en tunnel på fylkesvei 50 i Aurland kommune i Vestland. Tunnelen er 2510 meter lang og går mellom Berdalen (Berdalstunnelen) i vest og Nesbøvatnet i øst. Nesbøtunnelen er i likhet med Berdalstunnelen helt rett, med unntak av åpningene som er gitt en krumning på grunn av lysforholdene. Når en kommer ut av tunnelen på Nesbøsida, kan en få et glimt av Nesbøgaldene.
Tunnelen ble tatt i bruk for allmenn trafikk i juli 1974, som en del av veianlegget Hol-Aurland.


== Se også ==
Berdalstunnelen
Veitunneler i Norge


== Referanser ==
O-fag

Orienteringsfag, gjerne forkortet O-fag, var betegnelse på et tidligere undervisningsfag i norsk grunnskole. Faget omfattet lærestoff fra naturfag og samfunnslære, som igjen inneholdt historie og geografi. Etter læreplanen L-97 fra 1997 ble O-fag til faget Natur, samfunn og miljø (NaSaMi) for småskoletrinnet, og delt opp til natur- og miljøfag og samfunnsfag for mellomtrinnet.


=== Problemet med O-faget i læreplanen ===
Mange elever elsket O-fag, og var skuffet da man i L-97 delte det opp i to fag for mellomtrinnet. Problemet med O-fag var at naturfagsdelen ofte ble forsømt. Intensjonen var en rundt 50-50 fordeling mellom naturfag og samfunnsfag, men i realiteten var det ofte ned mot 15 prosent naturfag. Kjemi var nesten fraværende. Det skyldtes i stor grad at lærerutdanningen den gangen ikke tok høyde for bredden i O-fagets innhold.


== O-fagspatruljen ==

I 2006 ble O-fagspatruljen startet av fire lærerstudenter som studerte Naturfag ved Universitetet i Stavanger. Interessen for O-fag viste seg å være veldig levende, og patruljen fikk fort mange medlemmer. Den 9. august 2008 ble derfor interesseorganisasjonen O-fagspatruljen stiftet og registrert i Brønnøysundregisteret. I stiftelsesdokumentet er grunnfedrene Bjarte Bjørgen Olsen og Espen Mills utnevnt til Patruljegeneraler på livstid. Foreningen er åpen for alle som er enige i formålsparagrafen, og blir da utnevnt til Patruljemedlemmer.
O-fagspatruljen driver en nettside] med populærvitenskapelige artikler om alt som kan passe under definisjonen O-fag. Videre har de også en egen Facebookside].


== Eksterne lenker ==
O-fagspatruljen
Tele-snaps

Tele-snaps er fotografier av BBC-sendinger tatt av John Cura før man fikk videospillere. For mange eldre TV-produksjoner er tele-snaps de eneste bildene som i dag finnes av disse produksjonene. Fra 1947 til 1968 eide Cura et firma som solgte over 250 000 tele-snaps som han hadde tatt. Fotografiene ble tatt på halvparten av området som normalt ble brukt av bilde på en 35 mm-film med en eksponeringstid på 0,04 sekunder. De ble for det meste kjøpt av skuespillere og regissører, slik at de fikk en kopi av arbeidet sitt før man kunne kjøpe videospillere til hjemmebruk. Fra 1990-tallet og frem til i dag har mange tele-snaps blitt brukt til å lage uoffisielle rekonstruksjoner av Doctor Who-episoder som ikke lenger finnes. Disse blir brukt sammen med lyden fra episodene som kommer fra opptak tatt opp av seere da de først ble vist på TV.


== Eksterne lenker ==
Side om John Cura Arkivert 5. juli 2008 hos Wayback Machine..
Brusand

Brusand er en bygd og et tettsted i Hå kommune sør på Jæren i Rogaland. Tettstedet hadde 436 innbyggere per 1. januar 2022, og ligger langs fylkesvei 44, mellom Vigrestad og Ogna. Brusand ligger på en smal sandstripe mellom Bjårvatnet og havet. Her finner man en sandstrand som er 7 kilometer lang. Mellom stranda og bygda finnes Norges eneste naturlige lagune. På Brusand finner du også de såkalte Hitlertennene, dette er minnesmerker etter 2. verdenskrig. 
På Brusand finner man også det største gulrotpakkeriet i Norge, Bru Gard.
Brusand har et fotballag kalt Brusand IL, her spiller personer både fra Brusand, Ogna og Sirevåg. Draktene til Brusand IL har grønne og gule striper. 
Laget har to fotballbaner som brukes: Om sommeren blir fotballbanen på Brusand brukt, og om vinteren spilles det på kunstgrasbanen på Ogna.


== Jærbanen ==
Brusand stasjon ligger 54,17 kilometer fra Stavanger på Sørlandsbanens kilometer 544,77. Den ligger 2,8 meter over havet. Det har vært stasjon på Brusand siden 1879, ett år etter Jærbanens åpning.


== Referanser ==
Xerofytt

Xerofytter beskriver planter av et hvilket som helst slag som er spesielt tilpasset å vokse i tørre og karrige forhold.
Xerofytter har gjerne et omfattende rotsystem som forsyner dem med vann og annen næring som gjør dem i stand til å leve under svært tørre forhold, som i ørkenområder, halvørken og på tørre stepper. Xerofytter har en xeromorf oppbygning med morfologiske og anatomiske særtrekk som gir liten transpirasjon og dermed lavt vannforbruk når spalteåpningene er lukket. Spalteåpningene åpnes når tilgangen på vann er god, og plantene har da en transpirasjon som ligner andre planter.


== Se også ==
Ekstremofil organisme
Halofytt
Sukkulent
Provent

Provent var middelalderkirkens svar på bondesamfunnets kår-ordning. Å kjøpe seg «provent» ville si å kjøpe seg en plass i et kloster ved å betale med fast eiendom. Man overdro en fast eiendom til klosteret, og fikk et livslangt underhold i klosteret tilbake. Enkelte kjøpte seg provent fordi de så på det som en slags form for alderstrygd. Ytelsene man kunne kreve av klosteret når man hadde kjøpt seg provent sto i forhold til betalingen man hadde gitt. Overdragelse av stor eiendom til klosteret kunne medføre at man fikk disponere egen residens med tjenerstab, mens overdragelse av mindre eiendom kunne gi fellesrom og arbeidsplikt i klosteret.
Vanilla Coke

Vanilla Coke er en variant av Coca-Cola med ekstra vanilje lansert av The Coca-Cola Company. Drikken var tilgjengelig i norske butikker fra 2002 av, men forsvant raskt igjen. Derimot har drikken i praksis vært tilgjengelig i USA fra 50-tallet i restauranter og kafeteriaer hvor man selv hadde mulighet til å legge til ekstra smak. Masseproduksjon startet 15. mai 2002 som en del av en større plan mot rivalen Pepsi og andre brusprodusenter. I 2004 var drikken tilgjengelig i 30 land.
Per 2009 har Vanilla Coke en begrenset tilstedeværelse i Norge. Enkelte dagligvarebutikker selger importerte amerikanske bokser. Drikken er tilgjengelig i bl.a. Danmark, Sverige og Finland.


== Historie ==
Vanlig Coca-Cola inneholder fra før små mengder med vanilje. Coca-Cola Company testet en coladrikk med ekstra vanilje første gang under Verdensutstillingen 1982 i Knoxville i Tennessee. Etter introduksjonen av Cherry Coke og den mislykkede New Coke så selskapet seg nødt til å komme med en radikalt ny variant cola. Ikke før i april 2002 begynte ryktet å gå om at Coca-Cola Company planla en ny brus. Senere den samme måneden annonserte selskapet at Vanilla Coke ville bli lansert allerede i mai 2002.
Selskapet startet masseproduksjon 15. mai det året og neste år, 2003, var Vanilla Coke lansert på det amerikanske og europeiske markedet pluss i Australia og New Zealand. I 2004 var drikken lansert i over 30 land.


== Produktinformasjon ==


=== Ingredienser ===


=== Varianter ===
Coke Vanilla (vanlig)
Diet Coke Vanilla (lettvariant)
Mittweida

Mittweida er en stor kretsby i Landkreis Mittelsachsen i Fristaten Sachsen i Tyskland. Byen ligger ved elven Zschopau, 18 kilometer nord for Chemnitz, og 54 kilometer vest for Dresden. Byen er sete for forvaltningsfellesskapet Mittweida og har 15 726 innbyggere (31. desember 2009).
Großhartmannsdorf var en kommune i Kreis Hainichen fra 1952 til 1990. Fra 1990 frem til 1. august 1994 var den innlemmet i Landkreis Mittweida, og fra 1. august 1994 i Landkreis Freiberg. Den 1. august 2008 ble byen en del av Landkreis Mittelsachsen.


== Bilder ==

		
		
		


== Referanser ==


== Eksterne lenker ==
Offisielt nettsted 
(en) Mittweida – kategori av bilder, video eller lyd på Commons
Kreuzlingen

Kreuzlingen er en by i Sveits, og ligger ved Bodensjøen ved grensen til byen Konstanz i Tyskland.


== Referanser ==


== Eksterne lenker ==
Offisielt nettsted 
(en) Kreuzlingen – kategori av bilder, video eller lyd på Commons 
(en) Kreuzlingen – galleri av bilder, video eller lyd på Commons
Joachim Rafaelsen

Joachim Daniel Rafaelsen (født 31. januar 1975) er en norsk skuespiller. Rafaelsen gikk ut fra Teaterhøgskolen i 2000.


== Det norske Teatret ==
De første rollene han spilte var ved Det norske teatret, der han var med i Romeo og Julie og Ronja Røverdatter.


== Film ==
Rafaelsen har dessuten jobbet en del med film, for første gang som 15-åring da han spilte Ole i Håkon Håkonsen. Han var dessuten med i filmene Glasskår som «Remi», Jeg er Dina, Hawaii-Oslo, Sønner og Elling (som Haakon Willum) og i tv-seriene Lekestue som «Glør» og Sejer på NRK. I 2006 spilte han «Christopher Due» i En udødelig mann og i 2010 den mannlige birollen i Sykt lykkelig.
For øyeblikket (2006) jobber Joachim på Hålogaland Teater, hvor han har jobbet siden høsten 2003.


== Referanser ==


== Eksterne lenker ==
(en) Joachim Rafaelsen på Internet Movie Database 
(da) Joachim Rafaelsen på Filmdatabasen 
(en) Joachim Rafaelsen hos The Movie Database
Bayern rundt

Bayern rundt er et tysk sykkelritt. Rittet startet i 1980, men var et amatørritt de første ni årene. Rittet holdes som regel i mai og er ca. 800 kilometer (varierer fra år til år) fordelt på fem etapper.


== Vinnere ==


== Eksterne lenker ==
Offisielt nettsted 
(en) Bayern Rundfahrt – kategori av bilder, video eller lyd på Commons
Inkarnasjon

Inkarnasjon (fra latin carne, «kjøtt») er det samme som legemliggjørelse og menneskevordelse. Det er sjelens manifestasjon som en trefoldig personlighet – mental, emosjonell og fysisk. I religiøs forstand betyr inkarnasjon at guder tar form som menneske eller dyr. I den kristne tro snakker man om inkarnasjon i forbindelse med at Gud tok menneskeform da han kom ned til jorden som Jesus Kristus.


== Se også ==
Personifikasjon


== Kilder ==
(no) Inkarnasjon i Store norske leksikon
Didier Ya Konan

Didier Ya Konan (født 22. mai 1984) er en ivoriansk fotballspiller som spiller angrep for den tyske 2. Bundesliga-klubben Fortuna Düsseldorf. Tidligere har han spilt for Rosenborg, etter å ha blitt kjøpt fra den ivorianske klubben ASEC Abidjan. Ya Konan var blant tre nominerte til «Årets spiller» i Afrika i 2006.11. august 2009 ble en 3-årskontrakt med tyske Hannover 96 underskrevet.Ved slutten av 2014/15-sesongen forlot Ya Konan Hannover 96 og gikk til Al-Ittihad i Saudi Professional League. Han gikk tilbake til Hannover 96 der en 1-årskontrakt ble underskrevet.


== Referanser ==


== Eksterne lenker ==
(en) Didier Ya Konan – kategori av bilder, video eller lyd på Commons 
(de) Didier Konan Ya – Munzinger Sportsarchiv 
(en) Didier Konan Ya – FIFA 
(en) Didier Konan Ya – Transfermarkt 
(en) Didier Konan Ya – national-football-teams.com 
(en) Didier Konan Ya – WorldFootball.net 
(en) Didier Konan Ya – FootballDatabase.eu 
(de) Didier Konan Ya – fussballdaten.de 
(en) Didier Konan Ya – Soccerway 
(en) Didier Konan Ya – PlaymakerStats.com 
(en) Didier Konan Ya – FBref 
Spillerprofil på RBK.no
Niedersachsen rundt

Niedersachsen rundt er et tysk sykkelritt over fem etapper som ble arrangert hver april fra 1977 til 2007. 
I 2006 satte Alessandro Petacchi fra Team Milram rekord ved å være førstemann til å vinne alle etapper.


== Vinnere de siste årene ==

2007  Alessandro Petacchi
2006  Alessandro Petacchi
2005  Stefan Schumacher
2004  Bert Roesems
2003  Nicolas Jalabert
2002  Olaf Pollack
2001  Grischa Niermann
2000  Torsten Schmidt
1999  Torsten Schmidt
1998  Andreas Klöden
1997  Jens Voigt


== Eksterne lenker ==
Offisielt nettsted 
(en) Niedersachsen-Rundfahrt – kategori av bilder, video eller lyd på Commons